NETFLIXOVA DOKUMENTARNA SERIJA
OŽUJAK 1983., ČETIRI GODINE NAKON NESREĆE
U životu sam se više puta jako bojao.
Taj sam se put bojao najviše.
Stjeraju vas u kut.
Nemate kamo. Morate napasti.
I zato sam učinio ono što sam učinio.
Nakon svega što mi se dogodilo u Three Mile Islandu,
bio sam uvjeren da se u toj elektrani
mogla dogoditi još jedna nesreća
koja bi uz nuklearnu industriju uništila i ljude.
Na kocki su bili milijuni života.
Živim na istoku Teksasa.
Za vrijeme Vijetnamskog rata odrastao sam u Missouriju.
I znao sam da neću izbjeći novačenje, kao svi tada.
OPERATER NUKLEARNE ELEKTRANE
I naravno, jedne sam noći zatekao ženu za stolom.
Vidio sam da je plakala. Dala mi je poziv za novačenje.
Odmah sljedećeg jutra otišao sam u mornarički regrutacijski ured,
ali imali su mjesta samo u programu nuklearne energije.
Trajao je šest godina.
I prihvatio sam ga.
Provest ćete šest mjeseci u prototipu nuklearnog postrojenja.
Na ulazu u školu stajao je znak:
„Sve koji prođu ovuda čeka obrazovanje vrijedno 50 000 dolara.”
Kolega se jedne noći popeo i dopisao:
„Zabit ćemo vam ih u dupe kovanicu po kovanicu.” Znate?
Učili smo sve: kemiju, metalurške aspekte reaktora,
reaktorsku fiziku, teoriju crpki, teoriju elektrike, baš sve.
Ja sam bio među rijetkima bez fakulteta.
Zato sam se morao jako namučiti.
Oba moja sina rođena su dok sam bio u mornarici.
I nisu me pustili kući da ih vidim.
Ali svatko na brodu ima odgovornost
što se tiče sigurnosti.
U mornarici sam otkrio svoju dotada nepoznatu ljubav.
Nuklearna energija bila je stvorena za mene.
OPREZ, RADIJACIJA
Ali dotada baš nitko nije od mene očekivao
onoliko koliko je očekivao admiral.
Ovo je reaktor Nautilusa, prve nuklearne podmornice mornarice.
Admirala Rickovera nazivaju ocem nuklearne mornarice.
Stvorio je reaktor za podmornicu
koji je pretvara u pravu podmornicu, plovilo koje ne mora izranjati.
Pod njegovim vodstvom goloruk bih napao pakao
zato što je on učinio svijet nuklearnih podmornica sigurnim.
Ovo je jednako sigurno kao elektrane Agencije za atomsku energiju.
Admiral mi je usadio profesionalni kodeks bez premca.
„Budi odgovoran.” To je bila njegova filozofija.
Svaka odluka morala je biti odgovorna.
1980., GODINU DANA NAKON NESREĆE
Nesreća u elektrani Three Mile Island u Pennsylvaniji šokirala je naciju
koja u nuklearnoj energiji vidi način da se riješi ovisnosti o stranoj nafti.
Sad, nakon TMI-a,
otkazani su planovi o izgradnji 51 nove nuklearne elektrane.
Protivnici nuklearne energije koji žele ugasiti sve reaktore u zemlji
ne razumiju naše potrebe budućnosti.
Ali pobornici koji glume da se ništa nije promijenilo
našim bdijenjem nad Three Mile Islandom jednostavno ne razumiju realnost.
PREŽIVJELI SMO TMI
Tom nesrećom poljuljano je povjerenje javnosti
u energiju proizvedenu u nuklearnim reaktorima.
Sad moramo započeti dugačak, a možda i još mučniji zadatak…
GUVERNER PENNSYLVANIJE
…procjene dugotrajnih posljedica ovog događaja.
Ali ja vjerujem u mogućnosti nuklearne energije.
I zato, kad sam dobio jedinstvenu priliku
da sudjelujem u čišćenju Three Mile Islanda,
čvrsto sam je zgrabio
jer sam tako mogao pomoći da budućnost industrije bude sigurna.
Sve sam spremio i obavio sam sve što sam trebao.
Nekoliko tjedana prije početka rada u Three Mile Islandu,
moja je žena poginula.
Jedne noći vraćala se iz kafića, doživjela je nesreću i nije preživjela.
Ne želim o tome.
I to je bilo to.
U lipnju 1980. stigao sam u Three Mile Island
sa svoja dva sina.
Čišćenje nereda od nesreće u Three Mile Islandu
postalo je nova industrija.
Ondje sada radi više od tisuću vladinih zaposlenika.
Godine 1980. poslali su me da vodim…
NRC-OV VODITELJ ČIŠĆENJA TMI-A
…NRC-ov ured u Three Mile Islandu
i brinem se za zdravlje i sigurnost javnosti.
Razina radijacije jako je visoka,
sto puta viša od smrtonosne doze u ovoj zaštitnoj zgradi,
tako da nas čeka golemo čišćenje.
Čišćenje je dugačak posao.
Tada se još nitko nije susreo s ovakvom situacijom.
Još nitko nije imao rastopljenu jezgru, toliko štete i toliko radijacije.
Faza stabilizacije traje prvih nekoliko mjeseci.
Sljedećih godinu dana morate rastavljati jezgru
te spremati i transportirati gorivo u posebnim spremnicima.
Cijena ovog takozvanog povijesnog čišćenja
toliko je visoka zbog iznimno osjetljive
i potencijalno opasne naravi ove nesreće.
Cijena čišćenja procjenjuje se na milijardu dolara.
Elektrana je stajala 700 milijuna, a radila je manje od 90 dana.
PREDSJEDNIK TMI ALERTA
Ovo nas je iznenadilo. Odakle nam novac i odakle nam tehnologija?
Vlasnici elektrane taj su posao dali Bechtelu.
BECHTEL ĆE POPRAVLJATI ELEKTRANU
Bechtel je 51. država, nuklearna država.
Nude sve usluge čišćenja za nuklearne elektrane.
Otpočetka su bili u nuklearnoj industriji.
Bili su najveća privatna građevinska tvrtka na svijetu
s jako dobrim vezama u politici.
Ja, Ronald Reagan, svečano prisežem…
Da ću savjesno obavljati…
Kad se Ronald Reagan sastajao sa svim moćnicima
da mu omoguće kandidaturu na izborima 1980.,
među tim je ljudima bio Steve Bechtel.
Kakve ugovore imamo?
Ljudi poput Caspara Weinbergera i Georgea Shultza
bili su u nadzornom odboru, a to je pitanje moći.
Čišćenje je bilo veće od same elektrane.
Ovdje se radilo o preživljavanju nuklearne industrije.
Bechtel je postao glavni kooperant za čišćenje.
Znali smo da sve mora biti sigurno,
ali moralo je biti i brzo.
Što čišćenje dulje traje,
veća je mogućnost da nešto drugo pođe po zlu.
Uprava je postavila ključne ciljeve oporavka od nesreće.
U podrumu smo imali tri metra visokoradioaktivne vode.
Morali smo je maknuti.
Nakon toga i kontaminirani materijal,
uključujući rastopljenu jezgru u samoj reaktorskoj posudi.
To je bio cilj.
Ali prije svega, morali smo odzračiti zaštitnu zgradu.
Ispuštanje radioaktivnog kriptona u zrak iz uništenog nuklearnog reaktora
u Three Mile Islandu u Pennsylvaniji trajat će do mjesec dana.
Pitanje kredibiliteta stalno se javlja od lanjske nesreće.
Ljudi su se bojali.
Svi, uključujući djecu i obitelj, bili smo izloženi Bog zna čemu.
STANOVNICA MIDDLETOWNA
Onda su još htjeli odzračivati.
Ljudi su brzo izrazili što misle.
Zaplješćite ako ste za ispuštanje kriptona.
Sad vi koji ste protiv ispuštanja!
Prije ništa nisam propitkivala, a sad propitkujem sve.
Potpredsjednik tvrtke tvrdi da se stanovnici ne moraju brinuti.
To ne znači da neće biti novih problema s opremom,
ali nema razloga za brigu.
PREDSJEDNIK GPU NUCLEARA
Ta me je predstava razbjesnila.
Ovo je naša stvarnost, naš život.
STANOVNICA MIDDLETOWNA
Želimo znati kakve su nam opcije,
što možemo učiniti i što ćete vi učiniti da nas zaštitite.
Joyce Corradi kupila je kombi s dva spremnika za gorivo za brzi bijeg.
Više ne može podnijeti neizvjesnost.
Teško je ovdje živjeti kad znate da ćete se, kad čujete sirenu,
ponadati da prijateljici gori kuća,
a ne da se nešto dogodilo na otoku.
Težak je to život.
Unatoč uvjerenjima, ljudi iz okolice odlučili su otići.
Evakuirali smo se za vrijeme odzračivanja.
Nije bilo vrijedno rizika.
Obitelj mi je previše važna.
Radije bih bila kod kuće, ali…
Hoće li Metropolitan Edison i NRC
ikad uspjeti smiriti stanovnike okolice?
Sastali smo se s Lakeom Barrettom, voditeljem NRC-a na otoku.
Rekla sam mu: „Pogledajte me u oči
i zapamtite da svaka vaša odluka vezana za nuklearnu energiju
utječe na ljude poput mene
i morate to uzeti u obzir.”
Zajednicu je zabrinjavalo sve što je uključivalo nuklearnu energiju.
Svi su bili sumnjičavi.
Ljudi su spominjali ovo, ono, obmane…
Nisam imao vremena za dramu u životu.
I poštovao sam osjećaje,
iznimno sam poštovao Joyce i ostale,
ali bio sam jako tužan
što su ih dodatno traumatizirali zastrašujućim pričama u vijestima.
NRC je sazvao sastanak
kako bi objasnio plan Met-Eda da izvjetri kripton iz zaštitne zgrade.
Zadržite svoj kripton!
To su histerični i besmisleni argumenti.
Nesreća je ugrozila budućnost cijele nuklearne industrije.
MOBILNI LABORATORIJ NRC-A
Zato su političari i industrija počeli tražiti brže čišćenje.
A prema mom iskustvu u Three Mile Islandu,
znao sam da će brzati gdje god mogu.
PREDSJEDNIK BECHTELA
Bechtel je bio na glasu kao tvrtka koja će obaviti posao bez obzira na sve.
Za početak, kako bi obavili odzračivanje,
zaposlenici su odlučili izgraditi golemi filtracijski mehanizam
i ispumpati sav radioaktivni plin van.
U postupku su koristili ljepljivu traku.
Svaki seljak reći će da je ljepljiva traka odlična stvar.
S malo trake i žice za baliranje može se svašta.
Ali ona ne zaustavlja radijaciju.
Mala količina radioaktivnog plina
prošla je kroz filtar i izašla kroz dimnjak.
Odzračivanje je zaustavljeno u 8.04. Oglasio se alarm mjerača u dimnjaku.
Odzračivanje kriptona iz zaštitne zgrade tek je početak čišćenja.
Nakon svega toga trebali smo izraditi štit
kojim bismo zaštitili radnike u reaktoru
od izlaganja radijaciji.
Bechtel je tražio od ljudi da dobrovoljno ulaze u reaktor
i prikazivao to kao veliku uslugu čovječanstvu.
Ja sam odbio ući u zgradu reaktora
jer nisam znao što me ondje čeka.
Ljudi su u zgradi reaktora mogli biti najviše nekoliko minuta.
To je trajalo mjesecima, a još nismo ni počeli obrađivati
visokoradioaktivni otpad od nesreće.
Ljude zabrinjava spori proces čišćenja oštećene elektrane.
Neki sumnjaju da radnici znaju što rade.
Tvrtka kaže da će čišćenje završiti 1983.
NRC kaže da će trajati minimalno do kraja '84.
Ali obje se strane slažu da cijena čišćenja vrtoglavo raste.
Voljeli bismo da ide brže,
ali mislim da će na kraju proraditi.
Osobno ću se pobrinuti da dobijemo priliku to ostvariti.
Čišćenje je prekoračilo proračun i rokove.
Tvrtka vlasnica elektrane, GPU, sastavila je raspored ključnih ciljeva.
Bechtel neće dobivati novac
sve dok ne ispuni svaki cilj.
I tako, što smo bili bliže nekom cilju,
Bechtel nas je više pritiskao da ispoštujemo raspored.
Milijuni dolara bili su na kocki.
Negdje u to vrijeme zaposlili su Larryja Kinga.
Izvršni potpredsjednik nije bio zadovoljan napretkom.
Zaposlili su me da im pomognem.
VODITELJ ČIŠĆENJA DRUGOG REAKTORA
Odmah sam se posvađao s Bechtelom
zato što su htjeli sve obaviti brzo.
Larry mi je pokazao kako on želi raditi stvari.
„Otprve treba raditi ispravno.”
Problemi su nastali kod mosne dizalice u reaktorskoj zgradi.
To je postala jedina važna stvar na koju je trebalo paziti.
MOSNA DIZALICA U ZGRADI DRUGOG REAKTORA
Nesreća je izazvala taljenje u jezgri.
Na dnu reaktora bilo je rastaljenog goriva i ostataka.
UNUTRAŠNJOST DRUGOG REAKTORA
Dizalicom smo htjeli podignuti glavu posude i sve to izvaditi.
Ali tijekom nesreće
i uklanjanja radioaktivne vode i pare
dizalica je bila izložena radijaciji.
Morali smo postaviti nove kabele i kočnice.
Sve je moralo biti savršeno
da bi upravljanje dizalicom bilo sigurno.
MAKSIMALNI KAPACITET: 155 TONA
Odlučio sam proučiti svu dokumentaciju o modifikacijama
koje su obavljene na mosnoj dizalici.
Nije je bilo.
NIJE PROVJERENO
Bechtelov glavni upravitelj nije htio trošiti novac na to.
Htio je da se radi brže.
Kao što je Parks saznao, Bechtel je petljao s popravcima.
Nisu ugradili originalne dijelove.
Pomislio sam: „Ovo je ozbiljno.
Sad se ne treba igrati i škrtariti.”
I odmah nakon toga, Ed Gischel, moj glavni inženjer, rekao mi je:
GLAVNI INŽENJER DRUGOG REAKTORA
„Ne bi trebalo upotrijebiti dizalicu prije provjere nosivosti.”
Kad su mi se obojica obratili, složio sam se s njima.
„Nećemo dizati glavu i neću to odobriti.”
Odlučio sam se obratiti višem vodstvu i nazvao sam potpredsjednika GPU-a.
Jako se naljutio na mene jer sam mu rekao
da zna što se događa i da ga nije briga
ili da nema pojma što se događa.
I da je to u svakom slučaju problem.
Ed Gischel, Larry King i ja
znali smo da su napravili puno izmjena,
ali nismo znali koliko.
Odakle je došao materijal? Tko je obavljao provjeru?
Ništa.
Uprava Bechtela rekla je:
„Ne. Moramo to obaviti. Riješite to. Odmah.”
Organizacije se kvare odozgo, a ne odozdo.
Ako uprava ne utvrdi kontrolne parametre
koje svatko u elektrani mora poštovati,
onda samo izaziva nevolju.
A moguće posljedice kad je reaktor u pitanju…
vraški su opasne.
Možete naići na bezizlaznu situaciju.
UNUTRAŠNJOST DRUGOG REAKTORA TMI-A
Više od 450 kilograma
visokoradioaktivnog nuklearnog goriva
još se nalazi u utrobi reaktora u Three Mile Islandu.
Da dio mosne dizalice u reaktorskoj zgradi otkaže
dok uklanjamo glavu reaktorske posude,
a bojali smo se da bi glava mogla pasti,
mogli bismo oštetiti reaktorsku posudu
dovoljno da se približimo kineskom sindromu.
Postojala je mogućnost da izazovemo superkritično stanje goriva.
Počelo bi izbacivati mase radioaktivnog metala
ili bi rastalilo dno reaktora.
TALJENJE NEIZBJEŽNO
U tom slučaju ne bismo mogli pokriti jezgru.
Tijekom cijelog svog života ne bismo mogli ući u zgradu reaktora
zato što bi iz nje izlazile strašne razine radijacije.
Morali biste evakuirati istočnu Pennsylvaniju,
a možda i sve do Washingtona.
U krugu od 80 kilometara tada su živjela dva milijuna ljudi.
Da je Bechtel upotrijebio dizalicu u zgradi reaktora
onako kako je namjeravao u ožujku 1983.,
ti ljudi ne bi imali šanse.
Mogli smo ih pobiti.
I točka.
OŽUJAK 1983., DVA TJEDNA PRIJE UPORABE DIZALICE
U četiri ujutro 28. ožujka 1979.
dogodila se nesreća u drugom reaktoru nuklearne elektrane Three Mile Island.
Prema federalnim istražiteljima
katastrofa je izbjegnuta za 30 - 60 minuta.
Prva faza čišćenja trajala je gotovo tri godine,
ali najteža i nejneizvjesnija faza nije ni počela,
a to je čišćenje reaktora.
Zajednicu su mučile dvije stvari.
Utjecaj čišćenja TMI-a postajao je vidljiv,
a reaktor koji nije oštećen u nesreći ugašen je za vrijeme promjene goriva.
Ljudi su se bojali da će ponovno uključiti elektranu.
Prvi je reaktor ugašen još od nesreće prije tri godine.
Tvrtka vlasnica GPU
tražila je dozvolu NRC-a za paljenje prvog reaktora.
U tom je trenutku mišljenje zajednice o GPU-u,
Bechtelu i Met-Edu bilo jako loše.
Prema lokalnom referendumu, više od dvije trećine stanovnika
protivi se ponovnom pokretanju elektrane.
To je bilo mišljenje javnosti. „Ne želim pokretanje elektrane.”
Opozicija se udružila.
A, ne, ne odustajemo!
Kad sam saznala da žele pokrenuti prvi reaktor,
s prijateljicom Paulom pridružila sam se grupi PANE,
Ljudi protiv nuklearne energije.
Gospodo, posljedice ove nesreće svakodnevno nas prate.
Svakodnevna odzračivanja, skladištenje opasnog otpada na otoku
i potpuna nesposobnost GPU-a.
Išla sam na otok svake nedjelje.
LAŽU
Stajala bih na vratima sa znakom da ne pokreću prvi reaktor.
Ne pokretanju!
Kad smo postali aktivni u zajednici,
državni automobili počeli su dolaziti
i zapisivati registracije aktivnih građana.
NE NUKLEARKAMA
Naivno sam pitala Paulu: „Zašto dolaze?”
Rekla sam joj:
„Daj, paranoična si. Mi smo sitne ribe.”
Bila sam naivna.
To me stvarno uplašilo.
Nazvala sam stožer Erica Epsteina u Middletownu.
Pitala sam ga: „Čuješ li taj zvuk?” Rekao je: „Da, prisluškuju nas.”
Glavni je poriv i dalje zarada.
POLICIJA OKRUGA SUFFOLK
Tvrtke su bile spremne učiniti baš sve da ponovno pokrenu prvi reaktor.
BOŽE, ZAŠTITI NAS
Nisam htjela da djeca opet budu izložena.
Najviše od svega htjela sam da elektrana ostane zatvorena.
To nas je obje pokretalo.
Stvarno sam htjela moći…
pogledati svoju djecu u oči i reći im da sam dala sve od sebe,
da sam ih stvarno pokušala zaštititi.
To mi je bilo najvažnije.
Je li moguće da će ovo postati mauzolej od milijardu dolara?
Lokalno stanovništvo s pravom je skeptično,
a teret dokazivanja na onima je koji…
Nevjerojatno težak teret dokazivanja
na onima je koji žele pokrenuti elektranu.
Prije sam mislio da ljudi koji mašu rukama
i viču „ne nuklearkama”
nemaju pojma koliko je elektrana sigurna.
NE NUKLEARKAMA
Ali predomislio sam se zbog iskustava u Three Mile Islandu.
A dok sam živio u Middletownu,
stanovnici tog grada jako su mi se svidjeli.
Upoznao sam Betty Quackenbush i počeli smo se viđati.
Ujutro nakon nesreće njezina je kći čekala autobus
u krugu od kilometra od drugog reaktora.
Eto, to sam ja.
STANOVNICA MIDDLETOWNA
Imala sam skoro 11 godina kad je mama upoznala Ricka Parksa.
Slike Ricka i moje majke.
Odmah mi se svidio.
Svidio mi se njegov oštriji naglasak.
Rekla sam: „Oštar si!”
Ajme meni. Koliko je vremena prošlo.
Ušao je u naše živote
i stvorio obitelj kakvu sam uvijek željela.
Nikki mi je bila poput kćeri.
Zato sam se trudio biti joj najbolji mogući otac.
Znala sam da Rick radi u Three Mile Islandu.
Počele su mi se vraćati noćne more
koje sam prije redovito sanjala.
Nikki mi je često opisivala kako se boji Three Mile Islanda.
Jednom mi je rekla da se manje boji
zato što zna da ću ja sve riješiti.
To me je podsjetilo da budem odgovoran.
Da bez iznimke moram štititi stanovništvo.
A Bechtel je u tom trenutku planirao upotrijebiti mosnu dizalicu.
Ed Gischel, Larry King i ja
tražili smo da sve provjere radi opće sigurnosti.
Ali Bechtel nas je ignorirao.
Onda je Larry rekao: „Pa,
reci NRC-u.”
I rekao sam im.
Parks je mislio da ne poštuju proceduru,
da bi nešto moglo eksplodirati
i da nije sigurno upotrijebiti tu dizalicu.
Proučio sam stanje i nisam se složio.
Ako tvrdnje nisu argumentirane, onda me ne zanimaju.
Glavni agent NRC-a Lake Barrett dopustio im je uporabu dizalice.
Rekao je: „Riješit ćemo ovo s Bechtelom,
a Agencija za nuklearnu sigurnost može si zabiti svoja pravila u dupe.”
I što god mi je on rekao, ja se očito…
nisam složio.
Njemu se to možda nije svidjelo. Spominjao je procedure, ovo, ono…
A ja nisam htio ulaziti u sapunice oko toga čije su procedure najbolje.
Htjeli smo da kažu što misle, ali sve smo to analizirali
i bio sam zadovoljan sigurnošću dizalice.
Rizik uvijek postoji.
Je li rizik da nastavimo bio prihvatljiv?
Da.
I zato sam to odobrio.
Tražio sam da to bude povjerljivo,
ali Lake Barrett je otkrio moj identitet Bechtelu,
i to namjerno.
Ne, nisam. To je bilo malo mjesto.
Ljudi su znali da je bio protiv toga.
Je li bila tajna da mi se obratio?
Vjerojatno nije. U redu?
NRC
Ako imate glavnog čovjeka NRC-a
koji se zabavlja s tvrtkom i dopušta joj da radi što želi,
kako vjerovati NRC-u?
Trebali biste kamere sa svake strane njihovih usta
da vidite gdje izlaze laži.
Da NRC nadzire elektrane? To je kao da lisica nadzire kokošinjac.
Oni nisu regulirali industriju.
Bili su u dosluhu s Bechtelom.
OPREZ, KONTAMINIRANO PODRUČJE
Onda mi se Bechtel obratio u vezi s uporabom dizalice i rekao:
„Što vas zabrinjava? NRC kaže da je u redu.
Odobrite uporabu.”
I odbio sam to odobriti.
Zapravo sam…
Zaustavio sam napredak, onemogućio sam im zaradu.
Dali su mu otkaz.
Tako rješavaju neposluh.
I Gischela su zastrašivali.
Htjeli su ga se riješiti kad je otkrio problem s mosnom dizalicom.
Naredili su Edu Gischelu da ode na psihološku procjenu
i nisu mu dali da se vrati dok ne „prođe psihološku procjenu”.
To zvuči kao staljinistička taktika o kakvoj sam čitao dok sam učio povijest.
MORA OBAVITI PROCJENU PSIHIČKOG ZDRAVLJA.
Znao sam da su mi dani odbrojani.
Sljedećeg jutra krenuo sam na posao.
Kombi nije htio upaliti.
Provjerio sam akumulator i negativni je kabel bio labav.
Uzeo sam kutiju s alatom ispod suvozačkog sjedala
i što sam našao?
Vrećicu marihuane.
Mislim, Djed Božićnjak postoji,
ali nikad mi nije ostavio travu u kući ili u kombiju, a nije ni bio Božić.
Odnio sam travu u kuću i bacio je u WC.
I onda, naravno,
dok sam dolazio na otok, zaustavilo me osiguranje.
Nikad me prije nisu pretražili. Nikad.
Namještali su mi otkaz
bez prava na žalbu.
Istog tog dana uprava Bechtela mi je oduzela
sva ovlaštenja vezana za mosnu dizalicu.
Više ih nikako nisam mogao zaustaviti.
Ja sam bio opasan
zato što sam pismeno prijavio NRC-u
da je to neprovjereno pitanje nuklearne sigurnosti.
UREDSKI MEMORANDUM
Bojao sam se kad sam tog dana otišao s posla.
Kad sam stigao kući, Betty me je pogledala i pitala:
„Što je bilo?”
Rekao sam joj: „Mislim da trebam odvjetnika.
Mislim da imam problem na poslu.”
17. OŽUJKA 1983., PET DANA PRIJE UPORABE DIZALICE
Radila sam dokasna i javila se na telefon.
„Halo? Ured za nadzor državnih tijela.”
URED ZA NADZOR DRŽAVNIH TIJELA
Sugovornik je rekao: „Neću vam reći tko sam.”
Rekao mi je da ima problema u nuklearnoj elektrani.
Nije mi htio reći u kojoj, ali trebao je pomoć.
Ured za nadzor državnih tijela ili GAP
bio je vodeća organizacija koja je predstavljala nuklearne zviždače.
Uvjerila sam ga da ću se, ako su problemi zaista toliki,
sastati s njim iste te noći.
Dao mi je ime kafića i rekao da će sjediti za šankom
u tamnocrvenoj kožnoj jakni
i držati tubu s inženjerskim nacrtima.
Predstavila sam se i malo sjedila.
On ništa nije rekao.
Pomislila sam si: „Dobro.
Ovo ne ide najbolje.”
Billie je bila moj prvi kontakt u Uredu za nadzor državnih tijela.
Znam da sam bio zatvoren.
Možda je to bila najveća antinuklearna organizacija,
a ja im dajem oružje da unište nuklearnu industriju.
Bio je jako nervozan.
Ali kad je popio pivo, pozvao me na razgovor u separe.
Uskoro sam otkrio da je i ona zviždačica.
U mom slučaju šef mi je prijetio da ću izgubiti skrbništvo nad djecom…
ZVIŽDAČICI PRUŽENA POMOĆ
…ako otkrijem što je učinio.
I stvarno sam izgubila skrbništvo na godinu dana.
I pomislio sam si: „Ova žena zaslužuje poštovanje.
Zaslužuje divljenje.”
I odlučio sam se kockati.
Rick je razvukao nacrte i počeo mi objašnjavati
što su sve trebali provjeriti da bi bili sigurni da će dizalica raditi
nakon svih tih godina izloženosti visokoj radijaciji.
Dokumenti su sadržavali dokaze da je to bio mogući problem
i da je uprava sve to znala,
ali da je svejedno odlučila nastaviti.
Kad vidite takav dokument, kažete: „Netko će završiti u zatvoru.”
Objasnio sam joj da nam ponestaje vremena.
„Ako useremo,
neće biti druge prilike.”
Povjerenici NRC-a sljedećeg su tjedna trebali glasovati
hoće li dopustiti nastavak čišćenja.
Imali smo pet dana.
Pokušala sam ga uvjeriti
da nije dovoljno razgovarati sa mnom.
Nije lijepo živjeti kad ljudi znaju tko ste,
a prikazali ste njihove postupke u veoma negativnom svjetlu.
Ljudi će vas progoniti i tražit će krv.
Bio je to opravdan razlog za zabrinutost
u postupku donošenja odluke o tome hoće li ili neće nastaviti.
Bar polovica radnika nuklearne industrije koje sam predstavljala svih ovih godina
u početku kontakta s nama rekli su da ne žele postati nova Karen Silkwood.
1974., CRESCENT, OKLAHOMA
POČIVALA U MIRU
Sindikalna aktivistica Karen Silkwood u studenome 1974. imala je 28 godina.
Radila je kao laborantica u postrojenju Kerr-McGeeja u Cimarronu.
Karen Silkwood radila je u nuklearnom postrojenju u Oklahomi
i žalila se na probleme sa zaštitom na radu.
Silkwood je poginula u nesreći na ovoj cesti
prije sastanka s novinarom New York Timesa.
Brinula ju je prekomjerna radijacija.
Na putu do sastanka s novinarom
na kojem mu je trebala dati dokaze o svojim tvrdnjama,
poginula je u nesreći.
Nije bilo drugih sudionika.
Pokojna Karen Silkwood bila je kontaminirana plutonijem.
U krvi su otkriveni tragovi trovanja radijacijom.
Istomišljenici kažu da je auto izguran s ceste
i da su dokumenti nestali.
Stvarno se zapitate.
Ubijena ili ne, njezina je smrt rasplamsala
i dalje aktualnu raspravu u ovoj zemlji
o sigurnosti nuklearnih elektrana.
Ljudima diljem zemlje prijetili su
i zastrašivali ih na razne načine.
POSTROJENJE CIMMARON
To vas može stajati života.
Slučaj Karen Silkwood još uvijek je bio na sudu
i još uvijek je bio važna tema rasprave.
Duh smrti Karen Silkwood stvorio je kulturu straha.
18. OŽUJKA 1983., ČETIRI DANA PRIJE UPORABE DIZALICE
Slabo sam se sjećao sastanka s Billie,
ali umirila me dovoljno da pristanem na razgovor
s Tomom Devineom, voditeljem pravne službe GAP-a.
U sklopu GAP-a pomagali smo zviždačima
u oko 8000 slučajeva.
Rick je bio poseban zbog svega što je bilo na kocki.
To je bilo hitnije od svega na čemu sam dotada radio.
Bechtel je planirao dizanje glave pet dana nakon mog sastanka s Rickom.
Kad bi dizalica ispustila glavu reaktorske posude na krivom mjestu,
dogodila bi se katastrofa
koja bi mogla uništiti Philadelphiju, New York i Washington.
Istočna obala SAD-a postala bi nenaseljiva.
Bili smo na pragu apokalipse.
Počeli smo raditi na izjavi i radili smo na njoj cijeli vikend.
Bez prestanka.
Završili smo izjavu za Agenciju za nuklearnu sigurnost,
ali Ricku nije bilo jasno što će se događati nakon toga.
Tom je rekao:
„Mogao bi izaći u javnost s tom informacijom.”
To bi bila smrt nuklearne industrije.
To je bila ironija cijele priče.
Rick je duboko vjerovao u nuklearnu energiju.
Pokretala ga je odanost toj tehnologiji.
Svojim bi iskorakom završio na crnoj listi nuklearne industrije.
Tako organizacije reagiraju na zviždače.
Oni su prijetnja koju treba uništiti.
Bechtel i General Public Utilities učinili bi baš sve da ga ušutkaju.
Pitao sam se zašto sam to učinio,
je li to vrijedno moje karijere,
isplati li se izaći u javnost?
Bio sam jako zabrinut.
Kad sam pokušao objasniti Betty što se događa na poslu
i da ću s tim izaći u javnost,
uslijedila je napeta i teška rasprava
zato što se ona bojala.
Htjela je da dam otkaz i odem.
Ali nikako joj nisam mogao objasniti
što bi se potencijalno moglo dogoditi.
Osjećala se blaga napetost,
ali nijednom nisu pokazali što se točno događa.
Osjećali smo se sigurno
i imali smo obitelj kakvu smo svi željeli.
A kad su…
Kad su se stvari počele mijenjati, promijenila se i obitelj i taj odnos.
Volio sam je.
Nisam je htio izgubiti.
I definitivno sam volio djecu.
I tako sam uzeo svoje sinove
i vratio se kući, a dok smo se približavali mom stanu,
primijetio sam da su vrata odškrinuta.
Bila su otključana i otvorena.
U tom sam trenutku shvatio da je netko bio u mom stanu.
Zato sam rekao dečkima da pričekaju dolje kod susjede.
Htio sam doći do svoje sobe jer sam ondje držao oružje.
Spustio sam se niz hodnik u kojem su bile kupaonice,
soba mojih sinova i moja soba.
Šutnuo sam vrata da vidim što je unutra.
Uvjerio sam se da je stan prazan.
Nije bilo nikoga.
Činilo se da ništa nije ukradeno.
Televizor je bio na mjestu, kao i linija.
Ali prekopali su ormar u kojem sam držao papirologiju.
Bilo je sasvim jasno
da ih je zanimala samo dokumentacija.
Da nisam odnio dokumentaciju Tomu Devineu u Washington,
ništa ne bih mogao dokazati.
Razgovarao sam sa susjedom.
Rekla je da je čula nekoga noć prije,
dok mene nije bilo, a dečki nisu bili kod kuće.
Strašno sam se počeo bojati za sigurnost svoje obitelji
nakon provale u stan.
Shvatio sam to kao poruku.
„Tvoji su sinovi ranjivi i tako ćemo te ušutkati.”
Točno sam tako to shvatio.
I tako su dobili doživotnog neprijatelja.
Nitko neće prijetiti mojim sinovima.
To je stvarno previše.
Za njih ću ubiti.
Bez oklijevanja.
Znao sam da žele osvetu i da neće stati.
Odlučio sam da im to neću dopustiti.
Nisam znao što drugo mogu učiniti.
Odlučio sam ih preduhitriti i reći svijetu sve što treba znati
i izašao sam u javnost.
Prijevod titlova: Domagoj Južnić